**«Жетісай ауданының мамандандырылған «Дарын» мектеп-**

**интернаты» коммуналдық мемлекеттік мекемесінде өткізілген**

**2023-2024 оқу жылына арналған кәмелет жасына толмағандар**

**арасындағы құқық бұзушылықтың «ПРОФИЛАКТИКАЛЫҚ КЕҢЕС» жұмыстары жиынының**

**Хаттамасы №**

Жетісай каласы

Өтілген мерзімі: « » \_\_\_\_ 2023ж. сағ:15 00

Қатысқандар: 7-11 сынып оқушылары.

1. «Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінің директордың тәрбие ісі жөніндегі орынбасары Н.Нұрмағанбетов

2. Жетісай ауданының АПБ ЖПК ЮПТ инспекторы полиция аға лейтенанты Е. Байменов

3. Әлеуметтік педагог: Байбосынова Лаззат Абдіманапқызы

4. Педагог психолог Рахимова Бибігүл Сапаровна

**Күн тәртібінде:**

|  |  |
| --- | --- |
| **№** | **Іс – шаралар** |
| **І** | 1. Жазғы айлар ішінде оқушылар тарапынан қандай бұзақылық істелгені туралы анықтау  2. Тәртібі қиын оқушылар мен шырқы бұзылған отбасыларды анықтау |
| **ІІ** | 1. Жергілікті құқық қорғау орган қызметкерлерімен бірлескен жоспар жасау, бекіту. 2. Мектептің ішкі тәртібін сақтау ережесін  құрастыру, бекіту |
| **ІІІ- ІV** | Рейд: 1. Шырқы бұзылған отбасылар үйлеріне, жағдайы төмен жанұяға рейд ұйымдастыру, үй тұрмыстық жағдайын тексеру актілерін жазу.  2. Нашақорлық және токсикологиялық заттарды қолданбау барысында рейдтер ұйымдастыру  3. «Түнгі қаладағы балалар» профилактикалық іс –шарасы  4. «Қауіпсіз мектеп» республикалық акциясы  5. «Мектеп жасындағы балалар мен жастар арасындағы жол –көлік және тұрмыстық жарақаттанудың алдын алу» жұмыстарын жүргізу. |
|  | 6. «Полицияның ерікті жас көмекшілері» жұмысын жүргізу. Құрамын жасақтау. |
|  | 7. Наркопост жұмысын жүргізу |
|  | 8. Суицидттің алдын алу мақсатында жұмыстар  9. Жасөспірімдер арасында деструктивті діни ағымдар енгізудің алдын-алу мақсатында дөңгелек үстел өткізу |

**Тыңдалды:**

Пікір алмасу кездесу сағатын мектебіміздің Н.Нұрмағанбетов сөз сөйлеп, оқушылар Қазақстан Республикасы демократиялық, құқықтық және әлеуметтік мемлекет ретінде орнықтырады. «Оның басты қазынасы –адам және оның өмірі, құқықтары мен бостандықтары». Әрбір адам өз құқықтарын жете біліп, жалпы заң білімі саласынан мағлұмат алғаны дұрыс. Заңды аттамай, тура жолмен жүріп, еліне адал қызмет еткен азамат қана мұратына жетеді. Бүгін бізде қонақта: Жетісай ауданының АПБ ЖПК ЮПТ инспекторы полиция аға лейтенанты Е. Байменов ағайларың деп жиналысымызды ашық деп жариялап, келген қонақтармен, қатысушылармен таныстырды.

Бүгінгі қаралатын мәселе бойынша мектептің әлеуметтік педагогы Л.А.Байбосынова сөз сөйледі. Бүгінгі таңда қоғам да, қоғамдық көзкарас та күннен күнге өзгеру үстінде. Қазіргі қоғамда жасөспірімдердің шылым шегуі, ішімдік ішуі, есірткі қолдануы немесе әр түрлі қылмыстық іс-әрекетке баруы жиілеуде. Ата-бабамыздың салт-дәстүрлері мен әдеп-ғұрпы ажырап қалған, шетелдік компьютерлік ойындар мен қатыгездікке қойылған фильмдердің еркіндігіне кеткен жастарымызды қайтсек дұрыс жолға саламыз, ұлтымыздың болашағын ойлайтын санасы сергек, адамгершілігі мол жеке тұлғаны тәрбиелеу - тәрбие жұмысының негізгі мақсаты. Жас ұрпаққа тек білім берумен шектелу аз, оларды адамгершілік-рухани жағынан нағыз адам қалыптастыруымыз керек екенін айтып өтті.

Жетісай ауданының АПБ ЖПК ЮПТ инспекторы полиция аға лейтенанты Е.Байменов «Жасөспірімдер арасында құқық бұзушылықтың алдын алу» бойынша түсіндірме жұмыстарын жүргізді. Кәмелетке толмағандар арасындағы құқық бұзушылықтың алдын алу, қоғамдағы қылмыстың алдын алудың аса маңызды аспектісі болып табылады. Заңды, әлеуметтік пайдалы қызметке және қоғам мен өмірге ізгілікті көзқарас қалыптастырып, жастарды қылмыстық қызметке жол бермейтін қағидаларға тәрбиелеу қажет. Қазақстан Республикасында кәмелетке толмағандардың арасында құқық бұзушылықтың алдын алу және балалардың қадағалаусыз және қараусыз жүруінің алдын алу жөніндегі заңнаманы қалыптастыру және дамыту жұмысы қолға алынған.  Кәмелетке толмағандарды тәрбиелеуде бұқаралық ақпарат құралдары зор рөл атқарады. Бірақ, бұл істе айтарлықтай кемшіліктер бар екендігі барлығымызға белгілі. Мысалы: теледидар, смартфондағы интернет арқылы адам өлтіру, қатыгездік, сантүрлі оқиғалар, алдап-арбау, жарнамалар мұнын өзі келешек ұрпақтың мінез құлқының қалыптасуы мен даму процестеріне зиян келтіреді. Міне сол себептіде мектеп қабырғасында смартфондарды, телефон, планшеттерді пайдалануға болмайтындығы жөнінде айтып өтті. ҚР Қылмыстық Кодексінде «Ұрлық деп өз пайдасына асыру мақсатында бөтеннің мүлкін қайтарымсыз жасырын иемденіп алуды» таныған. Ұрлық, яғни бөтен мүлiктi жасырын ұрлау - екi жүзден жетi жүз айлық есептiк көрсеткiшке дейiнгi мөлшерде немесе сотталған адамның екi айдан жетi айға дейiнгi кезеңдегi жалақысының немесе өзге табысының мөлшерiнде айыппұл салуға, не жүз сексеннен екi жүз қырық сағатқа дейiнгi мерзiмге қоғамдық жұмыстарға тартуға, не екi жылға дейiнгi мерзiмге түзеу жұмыстарына, не үш жылға дейiн бас бостандығын шектеуге, не алты айға дейiнгi мерзiмге қамауға, не үш жылға дейiнгi мерзiмге бас бостандығынан айыруға жазаланатындығы жөнінде айтып өтті. Сонымен қатар қылмыс, ұрлық, әлімжеттік, зорлық-зомбылық жасағаны үшін жасөспірімдерге қандай жазалар қолданылатыны, арнайы қызметкерлерді жалған шақырған жағдайда қандай шара қолданылатындығы, Қазіргі уақытта жасөспірімдердің түнде көшеге шығуы кездеседі. Осыған қандай шара қолданасыздар? - деген сұрақтарға жауап берді.

Оқушылар бүгінгі кездесуге келген қонақтарға сұрақтар қойып, оның барлығына да толық жауап қайтарылды. Бейне тақтада бейнеролик көрсетілді, оқушылар баспасөз беттерінен оқығандарын және теледидардан көргендері бойынша өздерінің ойларын айтты. Ұл балдар бүгінгі тақырыпқа қатысты өте дұрыс пікірлер айтып, белсенділік танытты.

Төмендегідей мәселелер қаралып, қаулы етеді:

1. Құқық бұзушылықтың, зорлық-зомбылықтың алдын алу тәрбие жұмыстары үздіксіз жүргізілсін.

2. Мектебімізде қандай да бір жат іс-әрекетін байқалған жағдайда мектеп басшыларына хабардар етілсін.

**ДТІЖО: Н.Нұрмағанбетов**



